*Šis straipsnis apie miestą. Apie Lietuvos orkestrą skaitykite straipsnyje NIKO.*

| Nikojap. 日光市 |
| --- |
|        |
| *Niko* |
|  |
| 

NikoNiko

36°45′00″ š. pl. 139°36′00″ r. ilg.﻿ / ﻿36.75000°š. pl. 139.60000°r. ilg.﻿ / 36.75000; 139.60000﻿ (Niko)Koordinatės: 36°45′00″ š. pl. 139°36′00″ r. ilg.﻿ / ﻿36.75000°š. pl. 139.60000°r. ilg.﻿ / 36.75000; 139.60000﻿ (Niko) |
|  |
| Laiko juosta: (UTC+9) |
|  |
| **Valstybė** | Japonijos vėliava Japonija |
| **Regionas** | Kanto regionas |
| **Prefektūra** | Točigi prefektūra |
|  |
| **Įkūrimo data** | 766 |
|  |
| **Gyventojų** (2012) | 90 071  |
| **Plotas** | 1 449,87 km² |
| **Tankumas** (2012) | 62 žm./km² |
|  |
| **Tinklalapis** | city.nikko.lg.jp |
|  **Vikiteka** | Niko |

**Niko** (jap. 日光市 = *nikkō-shi*) – miestas Točigio prefektūroje, Japonijoje. Įsikūręs kalnuotoje vietoje, 140 km į šiaurę nuo Tokijo. Miestas garsėja išlikusiais senoviniais pastatais ir yra dažnai turistų lankoma vieta. Miesto šventyklos įtrauktos į UNESCO pasaulio paveldo sąrašą.

Čia gyvena apie 90 tūkst. gyventojų.

Istorija
--------

Niko kaimas pradėjo kurtis po to, kai 766 metais budistų vienuolis Šiodo Šionin (jap. 勝道上人 = *Shōdō Shōnin*) šiose vietose įkūrė Rino-dži šventyklą, o 784 metais – Čiūzen-dži. 1617 metais buvo pastatyta Tošiogu šintoistinė šventykla kartu su mauzolieju šiogūnui Tokugava Iejasu.

Meidži laikotarpiu Nara tapo turistine vieta, iki jos 1890 metais nutiestas pirmasis geležinkelis. 1954 m. prijungtus Okorogava kaimą, įgavo miesto statusą.

Geografija
----------

Niko yra Točigio prefektūros šiaurės vakarinėje dalyje. Užima didelę (1449,87 km²) teritoriją ir pagal plotą yra trečias didžiausias miestas Japonijoje.

Miestas iš vakarų ir šiaurės apsuptas Niko kalnų, kurie yra Niko nacionalinio parko dalis. Aukščiausia viršūnė – Nantaisan kalnas (2486 m). Kalnuose telkšo keletas didelių ežerų, iš kurių didžiausias Čiūzendži, esantis 1200 m aukštyje, o aukščiausias – Juno, 1600 m aukštyje. Iš kalnų taip pat atiteka keletas upių、yra krioklių. Vietovėje gausu karštųjų versmių.

Žymios vietos
-------------

* Niko šventvietės ir šventyklos (pasaulio paveldo objektas)
* Niko botanikos sodas
* Čiūzendži ežeras

Ekonomika
---------

Mieste išvystytas turizmas. Dėl kalnų upių gausos veikia daug hidroelektrinių. Aplinkinėse vietovėse plėtojamas žemės ūkis, žuvininkystė, medžio apdirbimas, veikia dvi metalurgijos įmonės.

Tarptautiniai ryšiai
--------------------

Miestų partnerystė užmegzta su:

* Jungtinės Amerikos Valstijos Palm Springsas (JAV, Kalifornija)
* Jungtinės Amerikos Valstijos Rapid Sitis (JAV, Pietų Dakota)
* Taivanas Tainanas (Taivanas)

Simboliai
---------

Oficialus miesto medis – japoniškas baltasis beržas (*Betula platyphylla*), gėlė – rododendras, paukštis – japoninė četija (*Cettia diphone*) ir tulžys.

|  |  |
| --- | --- |
| UNESCO vėliava | UNESCO pasaulio paveldasObjekto nr. 913  (anglų k.) • (prancūzų k.) |

Nuorodos
--------

* Niko turistų informacijos centras japonų k.
* Niko turistų informacijos centras Archyvuota kopija 2005-04-24 iš Wayback Machine projekto. anglų k.

|  |  |  |  |
| --- | --- | --- | --- |
| 

|  |  |  |
| --- | --- | --- |
| Točigio prefektūros kontūrai | **Točigio prefektūra** |  |

 |
| Miestai |
| Ašikaga | Jaita | Kanuma | Moka | Nasukarasujama | Nasušiobara | Niko | Ojama | Otavara | Sakura | Sanas | Šimocukė | Točigis | Ucunomija (sostinė) |
| Apskritys |
| Hagos apskritis | Kamicugos apskritis | Kavačio apskritis | Nasu apskitis | Šimocugos apskritis | Šiojos apskritis |